"Sursa beton: companiile de stat au primit comanda sa isi mute conturile de la Raiffeisen pentru ca van Groningen a indraznit sa iasa la protest. O sa fie pierderi serioase pentru toate partile. #Belea Intre timp Dragnea se duce la televiziuni si invoca tot felul de conspiratii dujmanoaaaaseee impotriva lui si a PSD-ului pentru a isi justifica diversele furtisaguri si marlanii", a scris pe Facebook Valeriu Nicolae. In plus, acesta i-a sugerat ironic lui Liviu Dragnea sa spuna direct: "democratia e o chestie 'securistoida' creata de Soros menita sa distruga destinul autocratului iluminat, marelui om de stat, conducatorului unic si atotstiutor, bosulica de bosulica care 'coincidental' sunteti dvs.".Liviu Dragnea, presedintele PSD, s-a aratat extrem de deranjat de faptul ca presedintele Raiffeisen Bank Romania, Steven van Groningen, a fost unul dintre sutele de mii de romani care au iesit in strada impotriva Ordonantei 13/2017."Mi s-a parut mai mult decat incorect ca presedintele unei banci straine, un cetatean strain, sa protesteze impotriva Guvernului", a declarat Liviu Dragnea la un post de televiune, iar ulterior a reluat subiectul la Parlament, spunand ca au fost vazuti in Piata Victoriei "presedinti ai unor banci sau companii multinationale, care protestau" De altfel, liderul PSD si colegii sai au invinovatit companiile multinationale pentru faptul ca atat de multi romani s-au mobilizat si au iesit in strada impotriva unei masuri luate de guvernul PSD.In replica, Steven van Groningen a reamintit ca traieste in Romania de 20 de ani, iar decizia de a iesi in strada a fost una personala. "Inainte de a fi presedinte de banca, sunt tata si imi pasa de viitorul copiilor mei si al tarii in care locuiesc", a postat el pe Facebook, mesajul devenind viral.C.B.